Bomarsundin linnanseurakunta

Bomarsundin linnanseurakunta eli Skarpansin linnanseurakunta oli 1842–1854 Ahvenanmaan Skarpansissa toiminut seurakunta. Venäjä alkoi rakentaa Sundin seurakunnan alueelle 1832 linnoitettua sotilasleiriä. Bomarsundin linnoituksen evankelis-luterilaisia sotilaita ja heidän perheitään varten palkattiin oma saarnaaja 9. huhtikuuta 1842 annetulla keisarillisen majesteetin käskykirjeellä. Seurakunta sai oman väliaikaisen kirkon 1844, kun erääseen linnoituksen holvaukseen sisustettiin jumalanpalvelustila. Englantilaiset ja ranskalaiset sotalaivat tuhosivat linnoituksen Krimin sodassa 1854. Rauhanteossa Venäjä suostui luopumaan linnan korjaamisesta, minkä yhtenä seurauksena oli väliaikaisen seurakunnan lakkauttaminen.O. I. Colliander: Suomen kirkon paimenmuisto. 19:n vuosisadan alusta nykyaikaan, Otava 1910, nide I, osa II Suomen kirkon seurakunnat, palstat 647–648.

Seurakunnan saarnaajana toimi 1842–1851 Henrik Johan Hjorth ja 1851–1854 Karl Gustaf Lindström. Lindström työskenteli aluksi virkaa toimittavana saarnaajana ja 1854 hänen virkansa lakkautettiin. Vuonna 1847 seurakunnassa oli virkaa toimittavana saarnaajana ylimääräinen pappi, jonka nimi oli Johan Josef Fogelberg.

Lähteet

Luokka:Bomarsund
Luokka:Suomen entiset evankelis-luterilaiset seurakunnat
Luokka:Sund
Luokka:Ahvenanmaan historia